pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดสธ. เผยผลการพัฒนาระบบบริการโรคหัวใจ ช่วยชีวิตประชาชนกว่า 20,000 ราย
วันอังคารที่ 27 มิถุนายน 2560
ปลัดสธ. เผยผลการพัฒนาระบบบริการโรคหัวใจ ช่วยชีวิตประชาชนกว่า 20,000 ราย
ปลัดกระทรวงสาธารณสุข เผยผลการพัฒนาระบบบริการสาขาโรคหัวใจ โรงพยาบาลชุมชนสามารถให้ยาลิ่มเลือดได้ทุกแห่ง  ส่วนมีโรงพยาบาลศูนย์/โรงพยาบาลทั่วไปให้บริการตรวจสวนหัวใจขยายหลอดเลือดหัวใจด้วยบอลลูน และผ่าตัดหัวใจแบบเปิดครบทั้ง 12 เขตสุขภาพ ลดเวลารอคอยผ่าตัด
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ว่า โรคหัวใจและหลอดเลือดเป็นสาเหตุการเสียชีวิตอันดับ 2 ของคนไทย รองจากโรคมะเร็ง และมีแนวโน้มเพิ่มขึ้น ข้อมูลในปี 2558 มีผู้เสียชีวิต 61,871 ราย ในจํานวนนี้เสียชีวิตจากโรคหัวใจขาดเลือด 19,417 ราย กระทรวงสาธารณสุข ได้พัฒนาระบบการดูแลรักษาโรคหัวใจตามแผนพัฒนาระบบบริการสุขภาพ(Service Plan)เพื่อให้ผู้ป่วยเข้าถึงการรักษาอย่างรวดเร็ว ใกล้บ้าน มีระบบเครือข่ายการส่งต่อที่ชัดเจนในแต่ละเขตสุขภาพ เชื่อมโยงระหว่างโรงพยาบาลเล็กและโรงพยาบาลใหญ่ รวมทั้งมีการส่งต่อข้อมูลผู้ป่วยกลับไปยังโรงพยาบาลชุมชนและโรงพยาบาลส่งเสริมสุขภาพตําบลใกล้บ้านเพื่อให้ได้รับการดูแลต่อเนื่อง โดยเฉพาะผู้ป่วยโรคกล้ามเนื้อหัวใจขาดเลือด ที่ต้องได้รับการขยายหลอดเลือดด้วยบอลลูนหรือยาละลายลิ่มเลือดทันเวลา
นายแพทย์โสภณกล่าวต่อว่า ในรอบ 3 ปี กระทรวงสาธารณสุขได้พัฒนาระบบบริการสาขาโรคหัวใจ ดังนี้ 1.พัฒนาให้โรงพยาบาลชุมชนตั้งแต่ 30 เตียงขึ้นไปทุกแห่งรวม 797 แห่ง สามารถให้ยาละลายลิ่มเลือดและจัดตั้งหน่วยดูแลผู้ป่วยที่ได้รับยาป้องกันการแข็งตัวของเลือด 2.พัฒนาโรงพยาบาลศูนย์ที่ให้บริการตรวจสวนหัวใจและขยายหลอดเลือดหัวใจด้วยบอลลูน 23 แห่ง สามารถผ่าตัดหัวใจแบบเปิดได้ 19 โรงพยาบาลครบทั้ง 12 เขตสุขภาพ ลดระยะเวลารอคอยการผ่าตัดหัวใจเหลือเฉลี่ยไม่เกิน 6 เดือน 3.จัดตั้งคลินิกหัวใจล้มเหลวในโรงพยาบาลศูนย์และโรงพยาบาลทั่วไปรวม 42 แห่งจากที่มีทั้งหมด 81 แห่ง 4.มีอายุรแพทย์โรคหัวใจประมาณ 1,000 คน เป็นแพทย์ที่ผ่าตัดรักษาผู้ป่วยโรคหลอดเลือดหัวใจ (Coronary interventionists)ได้ประมาณ 280 คน ช่วยลดการสูญเสียชีวิตประชาชน 21,961 ราย
สําหรับในปีงบประมาณ 2560 กระทรวงสาธารณสุขตั้งเป้า ลดอัตราการเสียชีวิตผู้ป่วยหลอดเลือดหัวใจให้เหลือไม่เกิน 28 คนต่อประชากรแสนคน และอัตราการเสียชีวิตของผู้ป่วยโรคกล้ามเนื้อหัวใจตายเฉียบพลันในโรงพยาบาลไม่เกินร้อยละ 13.7 โดยจะพัฒนาให้โรงพยาบาลศูนย์ทุกเขตสุขภาพ มีระบบทางด่วนโรคกล้ามเนื้อหัวใจตายเฉียบพลัน(STEMI Fast Track)และมีบริการสวนหัวใจ ส่วนโรงพยาบาลชุมชนตั้งแต่ 30 เตียงขึ้นไปทุกแห่งสามารถให้ยาละลายลิ่มเลือดได้ผลการดําเนินงานรอบ 6 เดือนแรกปีงบประมาณ 2560 สามารถลดอัตราการเสียชีวิตของผู้ป่วยหลอดเลือดหัวใจเหลือ 11.1 ต่อแสนประชากร ต่ํากว่าเกณฑ์ที่ตั้งไว้28 คนต่อประชากรแสนคนและผู้ป่วยโรคหัวใจขาดเลือดเฉียบพลัน(STEMI)ที่เสียชีวิตในโรงพยาบาลเฉลี่ยร้อยละ 10.65 ต่ํากว่าเกณฑ์ที่กําหนดคือร้อยละ 13.7
*********************************** 27 มิถุนายน 2560
รัฐบาลไทย-ข่าวทำเนียบรัฐบาล-รัฐบาลวอนอย่าเชื่อข่าวลือกำหนดวันพระราชพิธีถวายพระเพลิงพระบรมศพ ร.9 แนะใช้วิจารณญาณไม่ส่งต่อสร้างความสับสน พร้อมแจงทำเนียบงดออกกำลังกายประจำสัปดาห์ เหตุอากาศเริ่มร้อนจัด
วันพุธที่ 8 มีนาคม 2560
รัฐบาลวอนอย่าเชื่อข่าวลือกําหนดวันพระราชพิธีถวายพระเพลิงพระบรมศพ ร.9 แนะใช้วิจารณญาณไม่ส่งต่อสร้างความสับสน พร้อมแจงทําเนียบงดออกกําลังกายประจําสัปดาห์ เหตุอากาศเริ่มร้อนจัด
โฆษกประจําสํานักนายกรัฐมนตรี เปิดเผยว่า ตามที่มีกระแสข่าวว่าจะมีพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ในระหว่างวันที่ 25-30 ธ.ค.60 นั้น เรื่องดังกล่าวไม่เป็นความจริง
วันที่ 8 มีนาคม 2560 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ตามที่มีกระแสข่าวว่าจะมีพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ในระหว่างวันที่ 25-30 ธ.ค.60 นั้น เรื่องดังกล่าวไม่เป็นความจริง โดยในการประชุมคณะกรรมการอํานวยการจัดงานพระราชพิธีฯ เมื่อวันที่ 1 มี.ค.60 ที่ประชุมเห็นชอบช่วงเวลาการจัดงานพระราชพิธีดังกล่าวคือช่วงปลายเดือน ต.ค. 60 ซึ่งขณะนี้อยู่ระหว่างการกราบบังคมทูลสมเด็จพระเจ้าอยู่หัวเพื่อมีพระบรมราชวินิจฉัย ดังนั้น ประชาชนจึงควรใช้วิจารณญาณไม่ส่งต่อข่าวสารที่อาจสร้างความเข้าใจผิดแก่ผู้อื่น
นอกจากนี้ โฆษกประจําสํานักนายกรัฐมนตรี ยังกล่าวอีกว่า ในวันนี้สํานักเลขาธิการนายกรัฐมนตรีได้งดจัดกิจกรรมออกกําลังกายกลางแจ้งประจําสัปดาห์ที่ทําเนียบรัฐบาล เนื่องจากสภาพอากาศที่เริ่มร้อนจัด จึงเกรงว่าจะมีผลกระทบต่อสุขภาพของข้าราชการและเจ้าหน้าที่ที่ไปร่วมกิจกรรม แต่ในส่วนของหน่วยงานอื่น ๆ นั้น นายกรัฐมนตรีขอให้ใช้ดุลพินิจว่า ควรจัดกิจกรรม หรือไม่อย่างไรทั้งนี้หากจะจัด ควรเป็นบริเวณใดจึงจะเหมาะสม โดยให้คําถึงสุขภาพของบุคลากรภายในหน่วยงานเป็นสําคัญ
------------------
รัฐบาลไทย-ข่าวทำเนียบรัฐบาล-โฆษกรัฐบาลเผย ดัชนีความเชื่อมั่นทางเศรษฐกิจดีขึ้นต่อเนื่อง คาดปีหน้าขยายตัวร้อยละ 4 ย้ำรัฐมีเป้าหมายชัดเจน ไม่หวั่นไหวต่อคำวิจารณ์ พร้อมเร่งพัฒนาประเทศทุกรูปแบบ
วันเสาร์ที่ 11 พฤศจิกายน 2560
โฆษกรัฐบาลเผย ดัชนีความเชื่อมั่นทางเศรษฐกิจดีขึ้นต่อเนื่อง คาดปีหน้าขยายตัวร้อยละ 4 ย้ํารัฐมีเป้าหมายชัดเจน ไม่หวั่นไหวต่อคําวิจารณ์ พร้อมเร่งพัฒนาประเทศทุกรูปแบบ
โฆษกรัฐบาลเผย ดัชนีความเชื่อมั่นทางเศรษฐกิจดีขึ้นต่อเนื่อง คาดปีหน้าขยายตัวร้อยละ 4 ย้ํารัฐมีเป้าหมายชัดเจน ไม่หวั่นไหวต่อคําวิจารณ์ พร้อมเร่งพัฒนาประเทศทุกรูปแบบ
วันนี้ (11 พฤศจิกายน 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงรายงานดัชนีความเชื่อมั่นทางด้านเศรษฐกิจขณะนี้มีแนวโน้มดีขึ้นอย่างต่อเนื่อง โดยผลสํารวจของ ม.หอการค้าไทย เดือน ต.ค.60 พบว่า ประชาชนมองเศรษฐกิจโดยรวมของประเทศปรับตัวดีขึ้นเป็นเดือนที่ 6 มีระดับความเชื่อมั่นอยู่ที่ 64.1 ส่วนความเชื่อมั่นต่อเศรษฐกิจในอนาคตปรับตัวดีขึ้นเป็นเดือนที่ 3 อยู่ที่ระดับ 80.8
“ตัวเลขความเชื่อมั่นเกือบทั้งหมดเป็นไปทิศทางที่ดี ทั้งเรื่องการใช้จ่ายของผู้บริโภค โอกาสการหางานทํา การใช้จ่ายเพื่อการท่องเที่ยว และการลงทุนทําธุรกิจของผู้ประกอบการขนาดกลางและขนาดย่อม ซึ่งสะท้อนว่าประชาชนเริ่มเกิดความเชื่อมั่นในการจับจ่ายใช้สอย รวมทั้งยังมีปัจจัยด้านบวกอื่น ๆ เข้ามาสนับสนุน เช่น ตัวเลขการส่งออกที่ดีขึ้น โครงการบัตรสวัสดิการแห่งรัฐ ดัชนีหุ้นที่ปรับตัวสูงขึ้นในรอบ 20 ปี ราคาน้ํามันขายปลีกที่ลดลง เป็นต้น”
ทั้งนี้ พลเอก ประยุทธ์ จันทร์โอชา นายกรัฐมนตรี ได้ส่งข้อความมาเพื่อให้สร้างความมั่นใจกับพี่น้องประชาชนว่า รัฐบาลจะทําทุกวิถีทางเพื่อให้เศรษฐกิจของประเทศดีขึ้น และลดปัญหาปากท้องให้ได้มากที่สุด โดยย้ําว่าเศรษฐกิจไทยมีพัฒนาการที่ดีขึ้น จากปี 2557 ที่ขยายตัวเพียงร้อยละ 0.8 เพิ่มเป็นร้อยละ 3.2 ในปี 2559 และร้อยละ 3.7 ในไตรมาสที่ 2 ของปีนี้ โดยคาดว่าตลอดทั้งปีน่าจะขยายตัวมากกว่าร้อยละ 3.8
ในปี 2561 รัฐบาลจะมุ่งเน้นสร้างความเข้มแข็งของประชาชนระดับฐานราก ส่งเสริม SMEs และสร้างอุตสาหกรรมใหม่ โดยเฉพาะอุตสาหกรรมดิจิทัล เพื่อยกระดับให้ไทยเป็นศูนย์กลางของภูมิภาค รวมทั้งลงทุนโครงสร้างพื้นฐานด้านคมนาคมขนส่งอย่างเต็มที่ เช่น รถไฟฟ้า มอเตอร์เวย์ สนามบิน และโครงสร้างพื้นฐานในอีอีซี นอกจากนี้ จะมีการลงทุนจากต่างประเทศเข้ามาทั้งจากจีน ญี่ปุ่น เกาหลี ฮ่องกง และสิงคโปร์ เสริมด้วยรายได้จากการท่องเที่ยว ดังนั้น จึงมีความเป็นไปได้ที่เศรษฐกิจจะขยายตัวได้ถึงร้อยละ 4
“นายกฯ ยืนยันว่า แม้จะมีการปรับ ครม. แต่นโยบายเศรษฐกิจจะไม่เปลี่ยนแปลง เพราะรัฐบาลมีความชัดเจนต่อเป้าหมายในวันข้างหน้า โดยไม่หวั่นไหวต่อการวิพากษ์วิจารณ์เสียดสีใด ๆ จึงขอให้พี่น้องประชาชนเชื่อมั่นในการทํางานของรัฐบาล”
นอกจากนี้ วันนี้เป็นวันแรกของมาตรการช้อปช่วยชาติ ซึ่งรัฐบาลมั่นใจว่ามาตรการช้อปช่วยชาติ จะก่อให้เกิดผลดีสําหรับทุกฝ่าย ทั้งส่วนของผู้จําหน่ายสินค้าและบริการที่จะมียอดจําหน่ายเพิ่มขึ้นในช่วงเวลาที่รัฐบาลออกมาตรการ คือ ระหว่างวันที่ 11 พ.ย.- 3 ธ.ค.60 ส่วนประชาชนทั่วไปสามารถนําค่าใช้จ่ายไปลดหย่อนภาษีประจําปีได้ ในวงเงินไม่เกิน 15,000 บาท รวมทั้งมาตรการนี้ยังช่วยกระตุ้นเศรษฐกิจในภาพรวมของประเทศ ส่งผลบวกตั้งแต่ผู้ผลิตต้นทางไปจนถึงผู้บริโภคปลายทาง
"เชื่อว่าบรรยากาศการซื้อขายสินค้าและบริการ ในช่วงที่มาตรการประกาศใช้จะคึกคักเป็นพิเศษ อย่างไรก็ตาม อยากเชิญชวนให้พี่น้องประชาชนจับจ่ายอย่างมีสติ เลือกซื้อสินค้าและบริการที่จําเป็น เพื่อได้รับประโยชน์สูงสุด"
รัฐบาลไทย-ข่าวทำเนียบรัฐบาล-ความง่ายในการประกอบธุรกิจด้านการชำระภาษีไทย (paying taxes) ดีขึ้น 42 ลำดับ ขึ้นมาอยู่ลำดับ 2 ของอาเซียน
วันศุกร์ที่ 3 พฤศจิกายน 2560
ความง่ายในการประกอบธุรกิจด้านการชําระภาษีไทย (paying taxes) ดีขึ้น 42 ลําดับ ขึ้นมาอยู่ลําดับ 2 ของอาเซียน
เมื่อวันที่ 31 ตุลาคม 2560 ธนาคารโลกได้เผยแพร่รายงาน “Doing Business 2018: Reforming to Create Jobs” หรือรายงานความยากง่ายในการทําธุรกิจประจําปี 2561 โดยประเทศไทย มีอันดับที่ 26 จาก 190 ประเทศของโลกดีขึ้นกว่า 20 ลําดับจากลําดับที่ 46 ในปี 2560
เมื่อวันที่ 31 ตุลาคม 2560 ธนาคารโลกได้เผยแพร่รายงาน “Doing Business 2018: Reforming to Create Jobs” หรือรายงานความยากง่ายในการทําธุรกิจประจําปี 2561 โดยประเทศไทย มีอันดับที่ 26 จาก 190 ประเทศของโลกดีขึ้นกว่า 20 ลําดับจากลําดับที่ 46 ในปี 2560 โดยเฉพาะด้านความสะดวกในการชําระภาษี (Paying taxes) ของประเทศไทยดีขึ้นกว่า 42 ลําดับจากปีก่อน จากลําดับที่ 109 ในปี 2560 มาอยู่ที่ลําดับที่ 67 ของโลกในปี 2561 หรืออยู่ลําดับที่ 2 ของอาเซียน เป็นรองเพียงสิงคโปร์เท่านั้น
นายประสงค์ พูนธเนศ อธิบดีกรมสรรพากร เปิดเผยว่า “เนื่องจากปีที่ผ่านมารัฐบาลได้มีนโยบายสนับสนุนส่งเสริมการประกอบธุรกิจในประเทศในหลายด้าน ประกอบกับกรมสรรพากรได้พัฒนาเครื่องมือ และนําเทคโนโลยีหลายๆ ด้านมาสนับสนุนและอํานวยความสะดวกให้แก่ผู้เสียภาษีตามนโยบาย Thailand 4.0 เช่น ระบบการตรวจสอบตามเกณฑ์ความเสี่ยง (Risk Based Audit Approach : RBA) ที่กรมสรรพากรได้เริ่มนํามาใช้ส่งผลให้ผู้เสียภาษีที่ปฏิบัติถูกต้อง เป็นผู้ประกอบการที่ดีตามนโยบายบัญชีเดียว ไม่เข้าเกณฑ์ความเสี่ยงก็จะได้คืนภาษีและได้รับบริการต่างๆ ที่รวดเร็ว ถูกต้อง แม่นยํายิ่งขึ้น รวมถึงกรมสรรพากรได้จัดทําคู่มือภาษีสําหรับผู้ประกอบการเป็นรายอุตสาหกรรม เช่น ร้านยา ร้านทอง รวมถึงการจัดอบรมสัมมนาภาษีตลอดทั้งปี เพื่อผู้เสียภาษีจะได้ปฏิบัติตามนโยบายภาษีได้อย่างถูกต้อง มั่นใจ และลดต้นทุนด้านการชําระภาษีให้แก่ผู้ประกอบการไทยให้สามารถแข่งขันได้ในเวทีโลก”
กรมสรรพากรคาดหมายว่าในอนาคตหากประเทศไทยสามารถนําระบบ E-tax Invoice, E-Withholding tax มาอํานวยความสะดวกให้แก่ผู้เสียภาษีในประเทศไทยได้อย่างสมบูรณ์ ต้นทุนการประกอบธุรกิจในประเทศไทยจะลดลงอย่างมีนัยสําคัญ ก็จะช่วยยกลําดับความสามารถในการแข่งขันด้านการชําระภาษีของประเทศจะดีขึ้นแบบก้าวกระโดด
ลําดับด้านการชําระภาษี (Paying Taxes) พ.ศ. 2560 พ.ศ. 2561
ประเทศ ลําดับโลก ลําดับในอาเซียน ลําดับโลก ลําดับในอาเซียน
สิงคโปร์ 8 1 7 1
ไทย 109 5 67 2
มาเลเซีย 61 2 73 3
เวียดนาม 167 10 86 4
บรูไน 89 3 104 5
อินโดนีเซีย 104 4 114 6
พม่า 119 6 125 7
กัมพูชา 124 7 136 8
ติมอร์-เลสเต 130 8 139 9
ลาว 146 9 156 10
สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-กระทรวงยุติธรรม จัดประชุมคณะกรรมการพิจารณาแนวทางช่วยเหลือด้านกฎหมาย  แก่กลุ่มเกษตรกรในพื้นที่จังหวัดบุรีรัมย์
วันพฤหัสบดีที่ 12 มกราคม 2560
กระทรวงยุติธรรม จัดประชุมคณะกรรมการพิจารณาแนวทางช่วยเหลือด้านกฎหมาย  แก่กลุ่มเกษตรกรในพื้นที่จังหวัดบุรีรัมย์
การประชุมคณะกรรมการพิจารณาแนวทางช่วยเหลือด้านกฎหมาย กรณีกลุ่มเกษตรกรในพื้นที่จังหวัดบุรีรัมย์
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะกรรมการพิจารณาแนวทางช่วยเหลือด้านกฎหมาย
กรณีกลุ่มเกษตรกรในพื้นที่จังหวัดบุรีรัมย์
ขอความช่วยเหลือและขอความเป็นธรรมจากการถูกบริษัทผู้จําหน่ายปุ๋ยอินทรีย์ฟ้องร้องดําเนินคดี
โดยมีนายเสาวภักดิ์ สกุลโรมวิลาส อุปนายกฝ่ายช่วยเหลือประชาชนทางกฎหมาย
นายสมศักดิ์ อัจจิกุล กรรมการฝ่ายวิจัยและพัฒนาสภาทนายความ
พันตํารวจโท วิชัย สุวรรณประเสริฐ
เลขานุการศูนย์ลูกหนี้และช่วยเหลือประชาชนที่ไม่ได้รับความเป็นธรรม กระทรวงยุติธรรม (ศนย.ยธ.)
และผู้แทนจากหน่วยงานในสังกัดกระทรวงยุติธรรมที่เกี่ยวข้อง เข้าร่วมประชุมฯ
ณ ห้องประชุมกระทรวงยุติธรรม 2 ชั้น 8 อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-นายกรัฐมนตรี ย้ำจัดโครงสร้างของศูนย์บริหารสถานการณ์โควิด 19 เพื่อเร่งแก้ปัญหาในเชิงรุกและรับมือกับสถานการณ์ได้ทันที
วันอาทิตย์ที่ 29 มีนาคม 2563
นายกรัฐมนตรี ย้ําจัดโครงสร้างของศูนย์บริหารสถานการณ์โควิด 19 เพื่อเร่งแก้ปัญหาในเชิงรุกและรับมือกับสถานการณ์ได้ทันที
นายกรัฐมนตรี ย้ําจัดโครงสร้างของศูนย์บริหารสถานการณ์โควิด 19 เพื่อเร่งแก้ปัญหาในเชิงรุกและรับมือกับสถานการณ์ได้ทันที
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ลงนามแต่งตั้งหน่วยงานภายใต้ศูนย์บริหารสถานการณ์การแพร่ระบาดโควิด 19 และขณะนี้ได้ประกาศในราชกิจจานุเบกษาแล้ว โดยจุดประสงค์เพื่อให้ เจ้าหน้าที่ในแต่ละด้านภายในโครงสร้างกลุ่มต่างๆ สามารถปฏิบัติหน้าที่เพื่อช่วยเหลือประชาชน แก้ปัญหา รวมทั้งสะกัดกั้น หรือหยุดการแพร่ระบาดขอโควิด 19 เป็นไปด้วยความราบรื่นและมีประสิทธิภาพ ซึ่งโครงสร้างดังกล่าวประกอบด้วย
1 สํานักเลขาธิการ
2 สํานักประสานงานกลาง
3 ศูนย์ปฏิบัติการฉุกเฉินด้านก่รแพทย์และสาธารณสุข
4 ศูนย์ปฏิบัติการด้านมาตรการป้องกันและช่วยเหลือประชาชน
5 ศูนย์ปฏิบัติการกระจายหน้ากากและเวชภัณฑ์สําหรับประชาชน
6 ศูนย์ปฏิบัติการด้านการควบคุมสินค้า
7 ศูนย์ปฎิบัติการมาตรการเดินทางเข้าออกประเทศและการดูแลคนไทยในต่างประเทศ
8 ศูนย์ปฏิบัติการด้านการสื่อสารโทรคมนาคม
9 ศูนย์ปฏิบัติการแก้ไขสถานการณ์ฉุกเฉินด้านความมั่นคง
10 ศูนย์ปฏิบัติการด้านข้อมูลมาตรการแก้ไขปัญหาจากโรคติดเชื้อโควิด 19
โดยการปฏิบัติงานของศูนย์ดังกล่าวจะรายงานตรงสู่นายกรัฐมนตรีเพื่อติดตามสถานการณ์และสั่งการทันทีหากมีข้อติดขัด และให้ประชาชนมั่นใจและอุ่นใจว่ารัฐบาลดูแลตลอด 24 ชั่วโมงและแก้ปัญหาทุกปัญหา จะไม่ปล่อยให้ส่งผลกระทบกับประชาชน เพราะขณะนี้ เรากําลังเผชิญวิกฤตที่ส่งผลกับชีวิตของประชาชน นายกรัฐมนตรีจะดูแล แก้ปัญหาอย่างรอบด้านอย่างเต็มที่ด้วยกลไกทุกอย่างที่มีอยู่ แต่ทั้งนี้ ขอความร่วมมือจากประชาชนในการดูแลตนเอง และสังคม ตามมาตรการที่รัฐกําหนดและแนะนํา ซึ่งสําคัญยิ่งในการสะกัดการแพร่ระบาดโควิด 19
........................................
รัฐบาลไทย-ข่าวทำเนียบรัฐบาล-รมว.ทส. มอบเงินสนับสนุนจากกองทุนผู้พิทักษ์ป่าเพื่อช่วยเหลือครอบครัวผู้เสียชีวิตและได้รับบาดเจ็บจากการปฏิบัติงานควบคุมไฟป่า อ.แม่แจ่ม จ.เชียงใหม่
วันพฤหัสบดีที่ 14 กุมภาพันธ์ 2562
รมว.ทส. มอบเงินสนับสนุนจากกองทุนผู้พิทักษ์ป่าเพื่อช่วยเหลือครอบครัวผู้เสียชีวิตและได้รับบาดเจ็บจากการปฏิบัติงานควบคุมไฟป่า อ.แม่แจ่ม จ.เชียงใหม่
รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นผู้แทนมอบเงินสนับสนุนจากกองทุน ผู้พิทักษ์ป่าเพื่อช่วยเหลือครอบครัวผู้เสียชีวิตและได้รับบาดเจ็บจากการปฏิบัติงานควบคุมไฟป่า อ.แม่แจ่ม จ.เชียงใหม่ จํานวน 2 ราย
รมว.ทส. มอบเงินสนับสนุนจากกองทุนผู้พิทักษ์ป่าเพื่อช่วยเหลือครอบครัวผู้เสียชีวิตและได้รับบาดเจ็บจากการปฏิบัติงานควบคุมไฟป่า อ.แม่แจ่ม จ.เชียงใหม่
รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นผู้แทนมอบเงินสนับสนุนจากกองทุน ผู้พิทักษ์ป่าเพื่อช่วยเหลือครอบครัวผู้เสียชีวิตและได้รับบาดเจ็บจากการปฏิบัติงานควบคุมไฟป่า อ.แม่แจ่ม จ.เชียงใหม่ จํานวน 2 ราย
วันนี้ (14 กุมภาพันธ์ 2562) รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) ประธานกรรมการมูลนิธิผู้พิทักษ์ป่า มอบเงินสนับสนุนจากกองทุนผู้พิทักษ์ป่าเพื่อช่วยเหลือครอบครัวผู้เสียชีวิตและได้รับบาดเจ็บจากการปฏิบัติงานควบคุมไฟป่า อ.แม่แจ่ม จ.เชียงใหม่ จํานวน 2 ราย เพื่อเป็นขวัญก้าลังใจให้แก่ครอบครัวผู้เสียชีวิตและผู้ที่ได้รับบาดเจ็บจากการปฏิบัติงานดับไฟป่า โดยมอบเงินสนับสนุนจากกองทุนผู้พิทักษ์ป่า จํานวน 10,000 บาท แก่ญาติของ นางวารี สถาพรประเทือง อายุ 39 ปี ชนเผ่ากะเหรี่ยง ราษฎรที่เสียชีวิตจากการถูกกิ่งไม้ขนาดใหญ่หล่นทับทําให้เสียชีวิตทันที เมื่อวันที่ 19 เมษายน 2559 ขณะไปทําแนวกันไฟและดับไฟป่าที่ลุกไหม้ติดต่อกันเป็นเวลา 3 วัน และมอบเงินสนับสนุนจากกองทุนผู้พิทักษ์ป่า จํานวน 5,000 บาท แก่ นางขันทอง อินต๊ะเนตร จิตอาสาดับไฟป่าแม่แจ่มอายุ 47 ปีอาสาดับไฟกับชุดเสือไฟตาบลแม่นาจร ได้รับบาดเจ็บโดยพลัดตกเขา เมื่อวันที่ 7 มีนาคม 2561 ขณะร่วมปฏิบัติหน้าที่ควบคุมไฟป่าอย่างแข็งขันร่วมกับทีมเสือไฟตําบลแม่นาจร เป็นผลให้ขาข้างซ้ายกระดูกหักสองท่อน และต้องพักฟื้นอยู่บ้านเป็นเวลานาน ทั้งนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้สั่งการให้กรมป่าไม้ด้าเนินการให้ความช่วยเหลือแก่ครอบครัวผู้เสียชีวิตและได้รับบาดเจ็บจากการปฏิบัติงานป้องกันและควบคุมไฟป่า
โอกาสนี้ พลเอก สุรศักดิ์ กาญจนรัตน์ ได้พูดคุยให้กําลังใจแก่ครอบครัวผู้เสียชีวิตและเจ้าหน้าที่ที่ได้รับบาดเจ็บจากการปฏิบัติงานอีกด้วย
รัฐบาลไทย-ข่าวทำเนียบรัฐบาล-รอง นรม. วิษณุ ฯ รับมอบเงินช่วยเหลือผู้ประสบอุทกภัยภาคใต้  กว่า 8 ล้านบาท
วันศุกร์ที่ 10 มีนาคม 2560
รอง นรม. วิษณุ ฯ รับมอบเงินช่วยเหลือผู้ประสบอุทกภัยภาคใต้  กว่า 8 ล้านบาท
นายวิษณุ เครืองาม  รองนายกรัฐมนตรี เป็นผู้แทนรัฐบาลรับมอบเงินบริจาคช่วยเหลือผู้ประสบอุทกภัยภาคใต้
นายวิษณุ เครืองาม รองนายกรัฐมนตรี เป็นผู้แทนรัฐบาลรับมอบเงินบริจาคช่วยเหลือผู้ประสบอุทกภัยภาคใต้จากนางประดิษฐา จงวัฒนา กรรมการบริษัทเอส แอนด์ เจ อินเตอร์เนชั่นแนล เอนเตอร์ไพรส์ จํากัด (มหาชน) และคณะผู้แทนจากบริษัทในเครือสหพัฒนพิบูล จํากัด (มหาชน) จํานวน 8,322,695 บาท เพื่อนําไปช่วยเหลือฟื้นฟูและเยียวยาผู้ประสบภัยพิบัติน้ําท่วมในหลายจังหวัดทางภาคใต้
รัฐบาลไทย-ข่าวทำเนียบรัฐบาล-ก.อุตสาหกรรมฯ ตรวจรับหน้ากากผ้าล็อตแรก พร้อมส่งถึงมือประชาชน กลางเดือนเมษายนนี้ [กระทรวงอุตสาหกรรม]
วันศุกร์ที่ 10 เมษายน 2563
ก.อุตสาหกรรมฯ ตรวจรับหน้ากากผ้าล็อตแรก พร้อมส่งถึงมือประชาชน กลางเดือนเมษายนนี้ [กระทรวงอุตสาหกรรม]
ก.อุตสาหกรรมฯ ตรวจรับหน้ากากผ้าล็อตแรก พร้อมส่งถึงมือประชาชน กลางเดือนเมษายนนี้
วันที่ 9 เมษายน นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ รักษาการผู้ตรวจราชการกระทรวงอุตสาหกรรม ในฐานะประธานคณะกรรมการตรวจรับพัสดุ โครงการผลิตหน้ากากผ้า เพื่อลดปัญหาการขาดแคลนหน้ากากอนามัย และป้องกันการระบาดของโรคติดเชื้อไวรัสโคโรนา 2019 (COVID19) แก่ประชาชน นําคณะกรรมการตรวจรับฯลงพื้นที่ ณ จุดส่งสินค้า บริษัทไปรษณีย์ไทย จํากัด ถนนแจ้งวัฒนะ เพื่อตรวจสอบหน้ากากผ้าล็อตแรกจากผู้ผลิต โดยคณะกรรมการฯ ได้ทําการนับจํานวน พร้อมตรวจสอบรูปแบบ มาตรฐานผ้าและการตัดเย็บ พร้อมส่งตัวอย่างหน้ากากผ้าให้สถาบันพัฒนาอุตสาหกรรมสิ่งทอตรวจสอบคุณภาพก่อน เพื่อให้มั่นใจว่า หน้ากากผ้าที่จะแจกจ่ายให้ประชาชนได้มาตรฐานตามที่กระทรวงอุตสาหกรรมกําหนด ทั้งนี้ กระทรวงอุตสาหกรรม ยืนยันว่า บริษัท ไปรษณีย์ไทย จํากัด จะดําเนินการทะยอยจัดส่งหน้ากากผ้าให้กับประชาชนประมาณกลางเดือนเมษายน 2563
รัฐบาลไทย-ข่าวทำเนียบรัฐบาล-มท. แจ้งทุกจังหวัดบูรณาการในพื้นที่สร้างการรับรู้ความเข้าใจเกี่ยวกับการบริหารจัดการพืชเกษตรแบบครบวงจร
วันพุธที่ 8 สิงหาคม 2561
มท. แจ้งทุกจังหวัดบูรณาการในพื้นที่สร้างการรับรู้ความเข้าใจเกี่ยวกับการบริหารจัดการพืชเกษตรแบบครบวงจร
มท. แจ้งทุกจังหวัดบูรณาการในพื้นที่สร้างการรับรู้ความเข้าใจเกี่ยวกับการบริหารจัดการพืชเกษตรแบบครบวงจร
เมื่อวันที่ 7 ส.ค. 61 ที่กระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า พลเอก ประยุทธ์ จันทร์โอชา นายกรัฐมนตรี ได้มีข้อสั่งการในคราวประชุมคณะรัฐมนตรี เมื่อวันที่ 19 มิถุนายน 2561 มอบหมายให้กระทรวงมหาดไทยเป็นหน่วยงานหลักในการประสานกับกระทรวงเกษตรและสหกรณ์ กระทรวงพาณิชย์ และกระทรวงอุตสาหกรรม จัดทําข้อมูลเกี่ยวกับพืชเกษตรอย่างครบวงจร ซึ่ง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้มอบหมายให้กระทรวงมหาดไทยร่วมกับกระทรวงที่เกี่ยวข้องดําเนินการบูรณาการจัดทําข้อมูลการบริหารจัดการพืชเกษตรแบบครบวงจร โดยจัดทําข้อมูลอุปสงค์ อุปทาน และการคาดการณ์สถานการณ์ของพืชเกษตร สําหรับปีการผลิต 2561/62 จํานวน 6 ชนิด ได้แก่ ข้าว ปาล์มน้ํามัน อ้อย มันสําปะหลัง ยางพารา และข้าวโพด เพื่อเป็นข้อมูลพื้นฐานในการจัดทําแผนการผลิตและการตลาด รวมทั้งวางกลไกการขับเคลื่อนบริหารจัดการพืชเกษตรแบบครบวงจรในระดับพื้นที่
เพื่อให้การสนับสนุนการบริหารจัดการพืชเกษตรอย่างครบวงจรเป็นไปอย่างมีประสิทธิภาพ และบรรลุวัตถุประสงค์ตามข้อสั่งการของนายกรัฐมนตรีในเรื่องดังกล่าว นายฉัตรชัย พรหมเลิศ ปลัดกระทรวงมหาดไทย ได้สั่งการให้ทุกจังหวัดดําเนินการดังนี้
1. บูรณาการการดําเนินงานร่วมกับทุกส่วนราชการ และหน่วยงานในพื้นที่ ผ่านกลไกการขับเคลื่อน 3 ระดับ คือ ระดับจังหวัดผ่านคณะกรรมการบริหารงานจังหวัดแบบบูรณาการ ระดับอําเภอผ่านคณะกรรมการบริหารงานอําเภอแบบบูรณาการ และระดับตําบลผ่านคณะกรรมการหมู่บ้าน เพื่อสร้างการรับรู้เกี่ยวกับพืชเกษตรอย่างครบวงจรให้แก่เกษตรกรและประชาชนทั่วไปอย่างถูกต้องและทั่วถึง
2. จัดประชุมสร้างความเข้าใจให้กับคณะกรรมการฯ ตามกลไกการขับเคลื่อนทั้ง 3 ระดับ และเตรียมการลงพื้นที่สร้างการรับรู้ตามกระบวนการสร้างการรับรู้ให้กับประชาชนและเกษตรกร โดยให้บรรจุในวาระการประชุมกํานัน ผู้ใหญ่บ้าน ผู้นําชุมชน และสื่อสารข้อมูลผ่านทางหอกระจายข่าว หรือสร้างชุดความรู้เกี่ยวกับพืชเกษตรอย่างครบวงจรจากหน่วยงานที่เกี่ยวข้อง และให้ดําเนินการขับเคลื่อนอย่างต่อเนื่องตามปฏิทินการเพาะปลูกพืชเกษตรแต่ละชนิด
โฆษกกระทรวงมหาดไทย กล่าวเพิ่มเติมว่า กระทรวงมหาดไทยจะได้บูรณาการร่วมกับกระทรวงที่เกี่ยวข้อง สนับสนุนการบริหารจัดการพืชเกษตรอย่างครบวงจรในระดับพื้นที่ เพื่อคุณภาพชีวิตและความอยู่ดีกินดีของพี่น้องเกษตรกร และเพื่อเสริมสร้างความเข้มแข็งทางเศรษฐกิจอย่างยั่งยืนต่อไป
รัฐบาลไทย-ข่าวทำเนียบรัฐบาล-กรมศุลกากรประกาศผลการประมูลขายทอดตลาดรถของกลาง ประจำปี 2563 (8 สิงหาคม 2563)  รวมรายได้เข้ารัฐทั้งสิ้น 291,015,000 บาท
วันอังคารที่ 11 สิงหาคม 2563
กรมศุลกากรประกาศผลการประมูลขายทอดตลาดรถของกลาง ประจําปี 2563 (8 สิงหาคม 2563)  รวมรายได้เข้ารัฐทั้งสิ้น 291,015,000 บาท
กรมศุลกากร ได้ทําการประมูลขายทอดตลาดรถของกลาง ประจําปี 2563 เมื่อวันเสาร์ที่ 8 สิงหาคม 2563 ที่ผ่านมา โดยกรมศุลกากรสามารถขายทอดตลาดรถของกลางได้จํานวน 165 คัน จากจํานวนรถทั้งหมด 201 คัน รวมรายได้เข้ารัฐทั้งสิ้น 291,015,000 บาท
นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร เปิดเผยว่า จากการที่กรมศุลกากร ได้ทําการประมูลขายทอดตลาดรถของกลาง ประจําปี 2563 เมื่อวันเสาร์ที่ 8 สิงหาคม 2563 ที่ผ่านมา มีประชาชนสนใจเข้าร่วมการประมูลเป็นจํานวนมากเกินความคาดหมาย ทําให้การประมูลครั้งนี้ ประสบความสําเร็จไปได้ด้วยดี โดยกรมศุลกากรสามารถขายทอดตลาดรถของกลางได้จํานวน 165 คัน จากจํานวนรถทั้งหมด 201 คัน รวมรายได้เข้ารัฐทั้งสิ้น 291,015,000 บาท ในส่วนของรถที่ไม่สามารถจําหน่ายได้ในครั้งนี้ กรมศุลกากรจะเก็บรักษาไว้ เพื่อทําการประมูลในครั้งต่อไป สําหรับรถยนต์ของกลางที่มีผู้ประมูลในราคาสูงสุด 3 ลําดับแรก ได้แก่
1. รถยนต์ยี่ห้อ FERRARI รุ่น CALIFORNIA T ปี 2015 สี แดง เปิดประมูลในราคา 10.31 ล้านบาท สามารถจําหน่ายได้ในราคา 12.7 ล้านบาท
2. รถยนต์ยี่ห้อ FERRARI รุ่น TESTAROSSA ปี 1994 สี แดง เปิดประมูลในราคา 1.95 ล้านบาท สามารถจําหน่ายได้ในราคา 11 ล้านบาท
3. รถยนต์ยี่ห้อ BENTLEY รุ่น CONTINENTAL GT ปี 2013 สีเทา เปิดประมูลในราคา 5.39 ล้านบาท สามารถจําหน่ายได้ในราคา 9 ล้านบาท
ในส่วนของรถจักรยานยนต์ของกลางที่มีผู้ประมูลในราคาสูงสุด 3 ลําดับแรก ได้แก่
1. รถจักรยานยนต์ยี่ห้อ BMW รุ่น R69 S ปี 1968 สีดํา เปิดประมูลในราคา 250,000 บาท สามารถจําหน่ายได้ในราคา 1.5 ล้านบาท
2. รถจักรยานยนต์ยี่ห้อ LAMBRETTA สีขาว-แดง เปิดประมูลในราคา 80,000 บาท สามารถจําหน่ายได้ในราคา 910,000 บาท
3. รถจักรยานยนต์ยี่ห้อ LAMBRETTA สีเทา เปิดประมูลในราคา 50,000 บาท สามารถจําหน่ายได้ในราคา 810,000 บาท
ทั้งนี้ ผู้ชนะการประมูลต้องชําระเงินค่าซื้อรถยนต์และจักรยานยนต์ให้ครบเต็มจํานวนที่ประมูลได้ต่อกรมศุลกากร ภายในเวลา 16.30 น. ของวันพุธที่ 19 สิงหาคม พ.ศ. 2563 ที่อาคาร 7 ส่วนของกลาง กองสืบสวนและปราบปราม กรมศุลกากร
รัฐบาลไทย-ข่าวทำเนียบรัฐบาล-ไอแบงก์รวมมาตรการให้ความช่วยเหลือลูกหนี้ที่ได้รับผลกระทบจากสถานการณ์ COVID-19
วันจันทร์ที่ 25 พฤษภาคม 2563
ไอแบงก์รวมมาตรการให้ความช่วยเหลือลูกหนี้ที่ได้รับผลกระทบจากสถานการณ์ COVID-19
ธนาคารอิสลามแห่งประเทศไทย (ไอแบงก์) โดย นายวุฒิชัย สุระรัตน์ชัย กรรมการและผู้จัดการธนาคาร ร่วมงานแถลงข่าว “การดําเนินมาตรการดูแลและเยียวยาผลกระทบจาก COVID-19 ของกระทรวงการคลัง” ที่มีนายอุตตม สาวนายน รัฐมนตรีว่าการกระทรวงการคลัง เป็นผู้นําแถลง
ธนาคารอิสลามแห่งประเทศไทย (ไอแบงก์) โดย นายวุฒิชัย สุระรัตน์ชัย กรรมการและผู้จัดการธนาคาร ร่วมงานแถลงข่าว “การดําเนินมาตรการดูแลและเยียวยาผลกระทบจาก COVID-19 ของกระทรวงการคลัง” ที่มีนายอุตตม สาวนายน รัฐมนตรีว่าการกระทรวงการคลัง เป็นผู้นําแถลง ณ ห้องประชุมวายุภักษ์ 4 กระทรวงการคลัง เมื่อวันที่ 25 พฤษภาคม 2563
ไอแบงก์ ได้ออกมาตรการให้ความช่วยเหลือลูกหนี้ที่ได้รับผลกระทบจาก Covid-19 มาตั้งแต่ต้นเดือนกุมภาพันธ์ที่ผ่านมา ขณะนี้มาตรการช่วยเหลือจากธนาคารอิสลามแห่งประเทศไทยครอบคลุมทั้งลูกหนี้บุคคลและลูกหนี้ธุรกิจ แบ่งออกเป็น มาตรการผ่อนปรนการชําระหนี้ และ มาตรการสินเชื่อเพื่อเสริมสภาพคล่อง รวม 7 โครงการแล้วดังนี้
มาตรการการผ่อนปรนการชําระหนี้
• มาตรการให้ความช่วยเหลือลูกค้ารายย่อยชั้นดี เพื่อช่วยเหลือลูกหนี้รายย่อยที่มีคุณภาพประเภทสินเชื่อบุคคลและสินเชื่อธุรกิจรวมทั้งสินเชื่อเช่าซื้อรถยนต์ที่เป็นลูกหนี้ที่ยังไม่เป็น NPFของธนาคาร ที่ได้รับผลกระทบจากสถานการณ์เศรษฐกิจโดยลดภาระผ่อนชําระค่างวดระยะสั้นไม่เกิน 3 เดือน
• มาตรการพักชําระหนี้ 6 เดือน อัตโนมัติ ช่วยเหลือกลุ่มผู้ประกอบการ SMEs ที่มีวงเงินสินเชื่อ ไม่เกิน 100 ล้านบาท โดยธนาคารจะดําเนินการปรับให้อัตโนมัติ ลูกค้าไม่ต้องติดต่อใดๆ กับธนาคาร ซึ่งจะเริ่มมีผลตั้งแต่เดือนเมษายน 2563 โดยไม่ถือเป็นการผิดนัดชําระหนี้ของลูกค้าและจะไม่เสียประวัติข้อมูลเครดิต
• มาตรการช่วยเหลือลูกค้าที่ได้รับผลกระทบจากภาวะเศรษฐกิจ ปี 2563 เป็นการช่วยเหลือลูกหนี้เดิมที่มีศักยภาพซึ่งได้รับผลกระทบจากสถาณการณ์เศรษฐกิจ ด้วยการพักชําระหนี้เงินต้นและชําระเฉพาะกําไร ระยะเวลา 6 - 12 เดือน และขยายระยะเวลาสินเชื่อออกไปตามระยะเวลาที่พักชําระหนี้โดยกําหนดอัตรากําไรเดิม พร้อมให้ความช่วยเหลืออื่นๆเพิ่มเติมตามความรุนแรงของปัญหา เป็นรายกรณี
มาตรการสินเชื่อเพื่อเสริมสภาพคล่อง
• โครงการสินเชื่อเพื่อสนับสนุนมาตรการ Soft Loan 2% ต่อปี เป็นการให้สินเชื่อใหม่กับลูกค้าเดิมของธนาคารที่ต้องการเงินทุนหมุนเวียนเพื่อเสริมสภาพคล่องสําหรับประกอบธุรกิจ ในรูปแบบ Term Financing และ Revolve Financing ระยะเวลาสัญญาไม่เกิน 2 ปี วงเงินสินเชื่อสูงสุดได้ไม่เกิน 20% ของยอดหนี้คงค้าง ณ วันที่ 31 ธันวาคม 2562 คิดอัตรากําไร 2% ต่อปี นาน 2 ปี พร้อมฟรี! กําไร 6 เดือนแรก กรณี Term Financing ปลอดชําระเงินต้นได้นานสูงสุด 12 เดือน ซึ่งลูกค้าสามารถใช้หลักประกันเดิมและไม่ต้องประเมินใหม่
• สินเชื่อมุสลิมและสินเชื่อสนับสนุนชายแดนภาคใต้ เพื่อช่วยเหลือลูกค้าที่เป็นมุสลิมและพี่น้องชายแดนใต้ วงเงินไม่เกิน 20 ล้านบาท
• โครงการสินเชื่อเสริมสร้างธุรกิจรายย่อยมุสลิม เพื่อช่วยเหลือลูกค้าที่เป็นนักธุรกิจมุสลิมรายย่อย วงเงินไม่เกิน 200,000 บาท
• โครงการสินเชื่อมุสลิมรายย่อยสู้ภัยโควิด เพื่อช่วยเหลือลูกค้ามุสลิมรายย่อยสําหรับไปสร้างหรือฟื้นฟูอาชีพ วงเงินต่อรายไม่เกิน 30,000 บาท ผ่อนชําระเดือนละเพียง 390 บาท หรือ วันละ 13 บาทต่อวงเงิน 10,000 บาท เท่านั้น